OzLabs/hebrew-wiki-articles huggingface dataset:
תולדות המסורות

תולדות המסורות, או שיטת תולדות המסורות, היא מתודולוגיה של ביקורת המקרא הממקמת טקסט בתוך זרם של מסורת ספציפית בהיסטוריה, ומנסה לתאר את התפתחות המסורת במהלך הזמן. שיטת תולדות המסורות פותחה על ידי הרמן גונקל והיא מבקשת לנתח את הספרות המקראית במונחים של התהליך שבו מסורות מקראיות עברו משלב לשלב לצורתן הסופית, במיוחד כיצד הן עברו ממסורת בעל פה לצורה כתובה. שיטת תולדות המסורות היא דיסציפלינה אחות של חקר הסוגים הספרותיים, הקשורה גם לגונקל, שהשתמש בתוצאות של מחקר הסוגים והשערת התעודות כדי לפתח את מחקר ההיסטוריה של פרשנות המסורת. חקר הסוגים ושיטת תולדות המסורות חופפות אפוא, אם כי הראשונה צרה יותר במיקוד.<ref></ref> חקר תולדות המסורת קשור ללימודי פולקלור, במיוחד ניתוח הפולקלור הסקנדינבי של אקסל אולריק ו"החוקים" שהוא קבע בנוגע לאופיו של פולקלור כזה. הסיפורים בתנ"ך נותחו אז על סמך "חוקים" אלו.

== יתרונות וחולשות ==
שיטת תולדות המסורות מאלצת את חוקרי המקרא לשקול את האפשרות שלכמה טקסטים הייתה פרהיסטוריה בעל פה. היא גם סוברת שמסורות העבר סופרו מחדש והשתמשו בהן למטרה נוכחית; שהדבר נעשה חיוני או רלוונטי עבור כל דור עוקב.

לשיטה יש גם חולשות. ההיסטוריה של המסורת יוצרת שחזורים ספקולטיביים ביותר, הבנויים לרוב על ההסקות הספקולטיביות מביקורת המקורות. יתרה מכך, ההיסטוריה של המסורת עשויה להגזים בתפקידה של המסורת שבעל פה. אם טקסטים נכתבו זמן קצר לאחר שנאמרו כך שלא הייתה פרהיסטוריה ארוכה בעל פה, אז ההנחות של תולדות המסורת נופלות לקרקע.

== הערות שוליים ==

קטגוריה:ביקורת המקרא
הסנאט של גבון

הסנאט של גבון (בצרפתית: Sénat du Gabon) הוא הבית העליון של הפרלמנט של גבון.

מעמדו של הפרלמנט אינו ברור לאחר ההפיכה הצבאית שארעה ארבעה ימים לאחר הבחירות הכלליות בגבון ב-2023<ref></ref>.

== היסטוריה ==
בחוקת גבון מ-1991 נקבע כי יוקם סנאט לצד האספה הלאומית. הסנאט הוקם בפועל רק ב-1997, עת נערכו בחירות ראשונות לסאנט<ref></ref>.

נשיא הסנאט הראשון היה ז'ורז' ראווירי , דמות פוליטית ותיקה ובעל ברית קרוב של נשיא גבון עומר בונגו. הוא כיהן בתפקיד זה עד מותו ב-2006.

הוא הוחלף על ידי רנה ראדמבינו קוניקט, גם הוא חבר בקבוצה האתנית מיינה.

בחירות לסנאט שנערכו ב-18 בינואר 2009. הוגדל מספר הסנטורים מ-91 ל-102. בעקבות הבחירות, רוז פרנסין רוגומבה נבחרה לנשיאת הסנאט.

== מבנה וסמכויות ==
בסנאט חברים 67 נציגים, הנבחרים במחוזות בחירה חד-מושבים על ידי חברי מועצה מקומיים ומחוזיים (52 מושבים) או ממונים על ידי הנשיא (15 מושבים) לכהונה של חמש שנים<ref></ref><ref></ref>. החל מבחירות 2009, חלק ממחוזות הבחירה בוחרים שני סנאטורים.

בתיקון לחוקה מ-1997 נקבע כי נשיא הסנאט יחליף את נשיא גבון במקרה שאינו יכול לכהן<ref></ref>.

==קישורים חיצוניים==
* 

==הערות שוליים==

קטגוריה:בתים עליונים
קטגוריה:גבון: פוליטיקה
פריסילה

פריסילה (באנגלית: Priscilla) הוא סרט דרמה ביוגרפי אמריקאי משנת 2023. הסרט בוים ונכתב בידי סופיה קופולה, שאף לקחה חלק בהפקה. הסרט מבוסס על הספר "אלביס ואני" מאת פריסילה פרסלי וסנדרה הרמון, ועוקב אחר חייה של פרסלי, ויחסיה עם המוזיקאי אלביס פרסלי. קיילי ספאני וג'ייקוב אלורדי מככבים בתוך פריסילה ואלביס.

הסרט הוקרן בבכורה עולמית בפסטיבל הסרטים הבינלאומי ה-80 של ונציה, והוא עתיד לצאת בארצות הברית ב-27 באוקטובר 2023.

==תקציר עלילה==
הסרט עוקב אחר פריסילה פרסלי, וחייה המשותפים עם אלביס פרסלי.

==שחקנים==
*קיילי ספאני בתפקיד פריסילה פרסלי
*ג'ייקוב אלורדי בתפקיד אלביס פרסלי
*דגמרה דומינצ'יק בתפקיד אן בולייה
*ריין מונרו בולנד ואמילי מיטשל בתפקיד ליסה מארי פרסלי
*ג'ורג'ה קיידנס בתפקיד פטסי פרסלי
*רודריגו פרננדס-סטול בתפקיד אלן פורטס
*לוק המפרי בתפקיד טרי ווסט

== פרסים ומועמדויות ==
{| class="wikitable sortable"
!פרס
!קטגוריה
!מועמד(ים)
!תוצאה
!מקור
|-
!פרסי איגוד מבקרי הקולנוע האמריקאי
|השיער והאיפור הטובים ביותר
|פריסילה
|
|<ref></ref>
|-
!פרס בחירת הקהל
|כוכב סרט הדרמה של השנה
|ג'ייקוב אלורדי
|
|<ref></ref>
|-
!פרס סטלייט
|השחקנית הטובה ביותר בסרט קולנוע - קומדיה או מחזמר
|קיילי ספאני
|
|<ref></ref>
|}

== קישורים חיצוניים ==

== הערות שוליים ==
 
קטגוריה:סרטי 2023
קטגוריה:סרטים ביוגרפיים
קטגוריה:סרטים באנגלית
שמואל חיון

ספר בני שמואל, שאלוניקי שע"ג
הרב שמואל חיון (סביב ה'ש"כ, 1560 - ט"ז טבת ה'שס"ח, 5 בינואר 1608) היה פוסק הלכה, ראש ישיבה, אב בית הדין ורבה של סלוניקי, מחבר הספר 'בני שמואל' על חושן משפט.
== קורותיו ==
נולד בסלוניקי סביב שנת ה'ש"כ<ref>אין להקדים לידתו יותר מדי, הואיל והיה תלמידו של רבי אהרן ששון שנולד בין השנים ה'ש"י - ה'שט"ו. ואין לאחר יותר מידי, משום שתלמידו רבי אברהם מוטאל, נולד סביב שנת ה'שכ"ח.</ref> לאביו הרב יצחק חיון, ולאימו שהייתה ביתו של הרשד"ם.<ref>ספר משפט צדק חלק ב דף יט עמוד ב, לרבי מאיר מלמד.</ref> אביו נפטר בקיצור ימים, ולכן גדל אצל סבו. למד אצל רבי יצחק אדרבי,<ref>הקדמה לשו"ת דברי ריבות עמ' 1 מהד' זיכרון אהרן.</ref> רבי אברהם די בוטון<ref>ראו שו"ת לחם רב סימן קעג.</ref> ורבי אהרן ששון,<ref>הקדמה לשו"ת תורת אמת עמ' 5 מהד' זיכרון אהרן.</ref> יחד עם חבירו הרב שבתי יונה. התחתן עם אחותו של הרב יצחק די נוביס.<ref>בני שמואל סימן מה, דף מה עמוד ב.</ref> לרבי שמואל לא היה ילדים. בהמשך התמנה לראש הישיבה, ואב בית הדין של סלוניקי. מתלמידיו נמנים הרב חיים אמיגו והרב אברהם מוטאל, ורבי שמואל משה בן ברוך.<ref>ראו 'תולדות רבותינו שבשאלוניקי ויוון' עמ' 938 מאת שמעון ואנונו.</ref> נשא ונתן עם חכמי דורו ביניהם עם הרב מאיר מלמד בעל המשפט צדק,<ref>ראו: משפט צדק חלק ב סוף סימן ל.</ref> הרב חיים שבתי,<ref>ראו בני שמואל סימן נה, שם הגדולים לרב חיד"א בערכו.</ref> מהרש"ך,<ref>שו"ת מהרש"ך חלק ג סימן תז, ועוד.</ref> מהר"י לבית לוי,<ref>שו"ת מהר"י לבית לוי סימן ג.</ref> ועוד.

רבי שמואל חיבר מספר תחינות, וחלק מיהודי שלוניקי נהגו לשלבם בסליחות.<ref>ראו: בניהו, אסופות חלק יא עמ' צ-צד.</ref>

נפטר בשבת בט"ז טבת ה'שס"ח, ונקבר בסלוניקי.

== חיבוריו ==
=== ספר בני שמואל ===
לאחר פטירתו בשנת ה'שע"ג הדפיס קרובו הרב שמעיה די מדינה יחד עם ר’ יהודה די מדינה את הספר 'בני שמואל' שמכיל פירוש על הטור והבית יוסף, על חלק מחושן משפט, בצירוף המסקנות העולות מהסוגיה. וכן פירוש על הטור והבית יוסף על הלכות יום טוב והלכות תערובות. בספרו רבי שמואל לא נמנע מלהשיג על דברי הבית יוסף.<ref>ראו: בניהו, אסופות חלק ג עמ' קכא-ב. </ref> בתכנון היה לכתוב פירוש על כל ארבעה הטורים, אלא שלא שרבי שמואל לא הספיק להשלים את המלאכה.<ref>הקדמת הרב ישעיה די מדינה לספר 'בני שמואל'. </ref> הספר זכה לפרסום אצל הפוסקים בדורות הבאים, ומזכירים אותו: כנסת הגדולה, פרי חדש, ט"ז, פרי מגדים, ברכי יוסף, פתחי תשובה, שואל ומשיב, משנה למלך, גנת ורדים, שבות יעקב, ועוד.<ref>למקורות מדויקים, ולמקורות נוספים ראו במאמרו של הרב זושא דינקלס בקובץ אספת חכמים חלק ח עמוד יד.</ref>

== הערות שוליים ==

קטגוריה:ראשוני האחרונים
קטגוריה:אבות בתי דין
קטגוריה:סלוניקי: רבנים
הרברט ג'ונס

הרברט קיישון "הרב" ג'ונס (באנגלית: Herbert Keyshawn "Herb" Jones; נולד ב-6 באוקטובר 1998) הוא כדורסלן אמריקאי המשחק בקבוצת ניו אורלינס פליקנס מליגת ה-NBA, בעמדת הסמול פורוורד.

==קריירת מכללות==
ג'ונס נולד וגדל בעיר גרינסבורו שבאלבמה. בין השנים 2017–2021 למד באוניברסיטת אלבמה, ולאורך 4 העונות בקבוצת הכדורסל שלה העמיד ממוצעים של 7.3 נקודות, 4.9 ריבאונדים ו-2.2 אסיסטים למשחק. בעונת 2020/2021 זכה בתוארי "שחקן העונה" ו"שחקן ההגנה של העונה" במחוז הדרום-מזרחי (SEC).

==קריירה ב-NBA==
===ניו אורלינס פליקנס===
ג'ונס נבחר בבחירה ה-35 של דראפט ה-NBA{{כ}} 2021, על ידי ניו אורלינס פליקנס. כבר בעונת הרוקי שלו הפך לשחקן חמישייה קבוע, ובשתי עונותיו הראשונות עם הפליקנס רשם ממוצעים של 9.7 נקודות ו-3.9 ריבאונדים למשחק. ב-5 באפריל 2023 קלע שיא קריירה של 35 נקודות, במשחק מול ממפיס גריזליס. ביולי 2023 חתם על הארכת חוזה בניו אורלינס ל-4 עונות נוספות, עבור כ-54 מיליון דולר.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ניו אורלינס	|| 78 || 69 || 29.9 || 0.476 || 0.337 || 0.840 || 3.8 || 2.1 || 1.7 || 0.8 || 9.5
|- style="background-color: #EFEFEF;"		|| 
| 	|| ניו אורלינס	|| 66 || 66 || 29.6 || 0.469 || 0.335 || 0.764 || 4.1 || 2.5 || 1.6 || 0.6 || 9.8
|- style="background-color:#80BFFF; font-weight:bold;"		|| 
| קריירה || 		|| 144 || 135 || 29.8 || 0.473 || 0.336 || 0.802 || 3.9 || 2.3 || 1.6 || 0.7 || 9.7
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ניו אורלינס	|| 6 || 6 || 37.7 || 0.477 || 0.417 || 0.773 || 3.3 || 1.8 || 1.8 || 0.8 || 10.7
|- style="background-color:#80BFFF; font-weight:bold;"		|| 
| קריירה || 		|| 6 || 6 || 37.7 || 0.477 || 0.417 || 0.773 || 3.3 || 1.8 || 1.8 || 0.8 || 10.7
|}

==קישורים חיצוניים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אלבמה
קטגוריה:כדורסלני ניו אורלינס פליקנס
קטגוריה:בחירות דראפט של ניו אורלינס פליקנס
קטגוריה:אלבמה: כדורסלנים
קטגוריה:אמריקאים שנולדו ב-1998
קייטה בייטס-דיופ

קייטה בייטס-דיופ (באנגלית: Keita Bates-Diop; נולד ב-23 בינואר 1996) הוא כדורסלן אמריקאי המשחק בקבוצת ברוקלין נטס מליגת ה-NBA, בעמדות הסמול פורוורד והפאוור פורוורד.

==קריירת מכללות==
בייטס-דיופ נולד וגדל בסקרמנטו שבקליפורניה. בין השנים 2014–2018 למד באוניברסיטת המדינה של אוהיו, ולאורך 4 העונות בקבוצת הכדורסל שלה העמיד ממוצעים של 11.7 נקודות ו-5.7 ריבאונדים למשחק. בעונת 2017/2018 קלע 19.8 נקודות בממוצע למשחק, וזכה בתואר "שחקן העונה" של מחוז Big Ten.

==קריירה ב-NBA==
===מינסוטה טימברוולבס===
בייטס-דיופ נבחר בבחירה ה-48 של דראפט ה-NBA{{כ}} 2018, על ידי מינסוטה טימברוולבס.

===דנוור נאגטס===
ב-5 בפברואר 2020 הועבר לדנוור נאגטס, במסגרת טרייד בין ארבע קבוצות בו היו מעורבות גם אטלנטה הוקס ויוסטון רוקטס. בעונתו היחידה בדנוור העפילה הקבוצה לגמר האזור המזרחי בפלייאוף ה-NBA.

===סן אנטוניו ספרס===
בקיץ 2020 חתם על חוזה כפול בקבוצת סן אנטוניו ספרס, ושנה לאחר מכן חתם בקבוצה על חוזה סטנדרטי לשנתיים נוספות. בעונת פתח ב-42 משחקים עבור הספרס, וקבע שיא קריירה של 9.7 נקודות בממוצע למשחק.

===פיניקס סאנס===
ביולי 2023 חתם בייטס-דיופ על חוזה בפיניקס סאנס.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| מינסוטה	|| 30 || 3 || 16.8 || 0.423 || 0.250 || 0.643 || 2.8 || 0.6 || 0.6 || 0.5 || 5.0
|- style="background-color: #EFEFEF;"		
| 	|| מינסוטה	|| 37 || 0 || 17.5 || 0.422 || 0.330 || 0.708 || 3.0 || 0.8 || 0.5 || 0.5 || 6.8
|-		
| 	|| דנוור	|| 7 || 0 || 14.0 || 0.464 || 0.333 || 0.800 || 2.4 || 0.0 || 0.3 || 0.6 || 5.3
|- style="background-color: #EFEFEF;"		
| 	|| סן אנטוניו	|| 30 || 0 || 8.2 || 0.448 || 0.294 || 0.667 || 1.6 || 0.4 || 0.4 || 0.2 || 2.6
|-		
| 	|| סן אנטוניו	|| 59 || 14 || 16.2 || 0.517 || 0.309 || 0.754 || 3.9 || 0.7 || 0.5 || 0.2 || 5.7
|- style="background-color: #EFEFEF;"		
| 	|| סן אנטוניו	|| 67 || 42 || 21.7 || 0.508 || 0.394 || 0.793 || 3.7 || 1.5 || 0.7 || 0.3 || 9.7
|- style="background-color:#80BFFF; font-weight:bold;"		
| קריירה || 		|| 230 || 59 || 17.0 || 0.480 || 0.339 || 0.749 || 3.2 || 0.9 || 0.5 || 0.3 || 6.5
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| דנוור	|| 5 || 0 || 4.8 || 0.200 || 0.000 || 0.500 || 1.2 || 0.2 || 0.0 || 0.0 || 0.6
|- style="background-color:#80BFFF; font-weight:bold;"		
| קריירה || 		|| 5 || 0 || 4.8 || 0.200 || 0.000 || 0.500 || 1.2 || 0.2 || 0.0 || 0.0 || 0.6
|}

==קישורים חיצוניים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של אוהיו
קטגוריה:כדורסלני מינסוטה טימברוולבס
קטגוריה:כדורסלני דנוור נאגטס
קטגוריה:כדורסלני סן אנטוניו ספרס
קטגוריה:כדורסלני פיניקס סאנס
קטגוריה:בחירות דראפט של מינסוטה טימברוולבס
קטגוריה:קליפורניה: כדורסלנים
קטגוריה:אמריקאים שנולדו ב-1996
שגרירות פפואה גינאה החדשה בישראל

שגרירות פפואה גינאה החדשה בישראל היא הנציגות הדיפלומטית של פפואה גינאה החדשה בישראל, המייצגת את האינטרסים שלה בישראל כחלק מיחסי ישראל–פפואה גינאה החדשה. השגרירות ממוקמת בירושלים.

==היסטוריה==
באוגוסט 2007 מינתה פפואה גינאה החדשה את יעקב וייס לקונסול הכבוד שלה בישראל.

בפברואר 2023 הודיעו שרי החוץ של ישראל ופפואה גינאה החדשה על כוונת פפואה גינאה החדשה לפתוח שגרירות בישראל, שתשכון בירושלים.

ב-5 בספטמבר 2023 חנך ראש ממשלת פפואה גינאה החדשה ג'יימס מרפה את השגרירות בירושלים, במעמד ראש ממשלת ישראל בנימין נתניהו.

ישראל תממן את הפעלת השגרירות בשנתיים הראשונות.

השגרירות ממוקמת ב.

בדצמבר 2023 דווח כי פפואה גינאה החדשה תפתח קונסוליה של כבוד באריאל, הראשונה מסוגה.

==הערות שוליים==

קטגוריה:ירושלים: שגרירויות
קטגוריה:פפואה גינאה החדשה: יחסי חוץ
קטגוריה:הגן הטכנולוגי מלחה
דרו יובנקס

דרו יובנקס (באנגלית: Drew Eubanks; נולד ב-1 בפברואר 1997) הוא כדורסלן אמריקאי המשחק בקבוצת פיניקס סאנס מליגת ה-NBA בעמדת הסנטר.

==קריירת מכללות==
יובנקס נולד בסטארקוויל שבמיסיסיפי, וגדל בעיר טרודייל שבאורגון. בין השנים 2015–2018 למד באוניברסיטת המדינה של אורגון, ולאורך 3 העונות בקבוצת הכדורסל שלה העמיד ממוצעים של 11.7 נקודות, 6.6 ריבאונדים ו-1.7 חסימות למשחק.

==קריירה ב-NBA==
===סן אנטוניו ספרס===
יובנקס לא נבחר כלל בדראפט ה-NBA{{כ}} 2018, אולם זכה לחוזה כפול בסן אנטוניו ספרס. בנובמבר 2020, לאחר שנתיים עם הספרס, חתם בקבוצה על חוזה NBA סטנדרטי. בפברואר 2022 הועבר בטרייד לטורונטו ראפטורס, אשר מיד שחררה אותו מהסגל. לאורך 3 וחצי עונותיו בסן אנטוניו רשם יובנקס ממוצעים של 4.6 נקודות ו-3.8 ריבאונדים למשחק.

===פורטלנד טרייל בלייזרס===
כשבועיים לאחר שחרורו מהראפטורס חתם על חוזה בפורטלנד טרייל בלייזרס. עד לסיום עונת שותף ב-22 משחקים במדי הבלייזרס, וקבע שיאי קריירה של 14.5 נקודות ו-8.5 ריבאונדים בממוצע למשחק.

===פיניקס סאנס===
ביולי 2023 חתם יובנקס על חוזה בפיניקס סאנס. במהלך משחק נגד דטרויט פיסטונס הוא הותקף על ידי שחקן היריבה אייזאה סטיוארט שחבט בו בפניו.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| || סן אנטוניו || 23 || 0 || 4.9 || 0.577 || 0.000 || 0.846 || 1.5 || 0.3 || 0.1 || 0.2 || 1.8
|- style="background-color: #EFEFEF;"
| || סן אנטוניו || 22 || 3 || 12.4 || 0.642 || 1.000 || 0.769 || 3.9 || 0.7 || 0.2 || 0.8 || 4.9
|-
| || סן אנטוניו || 54 || 3 || 14.0 || 0.566 || 1.000 || 0.726 || 4.5 || 0.8 || 0.3 || 0.9 || 5.8
|- style="background-color: #EFEFEF;"
| || סן אנטוניו || 49 || 9 || 12.1 || 0.528 || 0.125 || 0.747 || 4.0 || 1.0 || 0.3 || 0.6 || 4.7
|-
| || פורטלנד || 22 || 22 || 29.5 || 0.646 || 0.267 || 0.784 || 8.5 || 1.6 || 0.8 || 0.5 || 14.5
|- style="background-color: #EFEFEF;"
| || פורטלנד || 78 || 28 || 20.3 || 0.641 || 0.389 || 0.664 || 5.4 || 1.3 || 0.5 || 1.3 || 6.6
|- style="background-color:#80BFFF; font-weight:bold;"
| קריירה || || 248 || 65 || 16.0 || 0.607 || 0.341 || 0.725 || 4.7 || 1.0 || 0.4 || 0.9 || 6.1
|}

==קישורים חיצוניים==

== הערות שוליים ==

קטגוריה:כדורסלנים אמריקאים
קטגוריה:כדורסלני אוניברסיטת המדינה של אורגון
קטגוריה:כדורסלני סן אנטוניו ספרס
קטגוריה:כדורסלני פורטלנד טרייל בלייזרס
קטגוריה:כדורסלני פיניקס סאנס
קטגוריה:שחקני NBA שלא נבחרו בדראפט
קטגוריה:מיסיסיפי: כדורסלנים
קטגוריה:אמריקאים שנולדו ב-1997
בונז היילנד

נאשון "בונז" היילנד (באנגלית: Nah'Shon "Bones" Hyland; נולד ב-14 בספטמבר 2000) הוא כדורסלן אמריקאי המשחק בקבוצת לוס אנג'לס קליפרס מליגת ה-NBA, בעמדות הרכז והקלע.

==נעורים וקריירת מכללות==
היילנד נולד וגדל בעיר וילמינגטון שבדלאוור. בצעירותו זכה לכינוי "בונז" (עצמות) בשל מבנה גופו הצנום. במרץ 2017 פרצה בביתו שרפה, אשר גבתה את חייהם של סבתו ובן דודו בן השנה. היילנד עצמו ניצל מהשרפה, לאחר שקפץ מחלון חדרו שבקומה השנייה.

בין השנים 2019–2021 למד ושיחק באוניברסיטת וירג'יניה קומונוולת'. בעונת 2020/2021 קלע 19.5 נקודות בממוצע למשחק, וזכה בתואר שחקן העונה של מחוז "Atlantic 10".

==קריירה ב-NBA==
===דנוור נאגטס===
היילנד נבחר בבחירה ה-26 של דראפט ה-NBA{{כ}} 2021, על ידי דנוור נאגטס. לאורך עונת הרוקי שלו שותף ב-69 משחקים וקלע 10.1 נקודות בממוצע למשחק, ובסיומה נבחר לחמישיית הרוקיז השנייה של העונה.

===לוס אנג'לס קליפרס===
בפברואר 2023, לאחר כשנה וחצי בדנוור, הועבר ללוס אנג'לס קליפרס במסגרת טרייד בין ארבע קבוצות, בו היו מעורבות גם לוס אנג'לס לייקרס ואורלנדו מג'יק. עד לסיום עונת קלע 10.8 נקודות בממוצע למשחק במדי הקליפרס.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| דנוור	|| 69 || 4 || 19.0 || 0.403 || 0.366 || 0.856 || 2.7 || 2.8 || 0.6 || 0.3 || 10.1
|- style="background-color: #EFEFEF;"		
| 	|| דנוור	|| 42 || 1 || 19.5 || 0.399 || 0.378 || 0.866 || 2.0 || 3.0 || 0.7 || 0.3 || 12.1
|-		
| 	|| קליפרס	|| 14 || 0 || 18.9 || 0.401 || 0.351 || 0.750 || 3.5 || 3.4 || 0.8 || 0.1 || 10.8
|- style="background-color:#80BFFF; font-weight:bold;"		
| קריירה || 		|| 125 || 5 || 19.2 || 0.401 || 0.368 || 0.850 || 2.6 || 2.9 || 0.6 || 0.3 || 10.9
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| דנוור	|| 5 || 0 || 17.4 || 0.361 || 0.348 || 0.857 || 2.0 || 3.2 || 0.2 || 0.0 || 9.2
|- style="background-color: #EFEFEF;"		
| 	|| קליפרס	|| 5 || 0 || 16.4 || 0.341 || 0.250 || 0.800 || 0.8 || 0.8 || 0.8 || 0.2 || 8.6
|- style="background-color:#80BFFF; font-weight:bold;"		
| קריירה || 		|| 10 || 0 || 16.9 || 0.350 || 0.302 || 0.833 || 1.4 || 2.0 || 0.5 || 0.1 || 8.9
|}

==קישורים חיצוניים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת וירג'יניה קומונוולת'
קטגוריה:כדורסלני דנוור נאגטס
קטגוריה:כדורסלני לוס אנג'לס קליפרס
קטגוריה:בחירות דראפט של דנוור נאגטס
קטגוריה:דלאוור: כדורסלנים
קטגוריה:אמריקאים שנולדו ב-2000
אותות הערכה והוקרה של חיל האוויר

בחיל האוויר הישראלי קיימים מספר אותות הערכה והוקרה אשר מוענקים מדי תקופה בטקס רשמי לאנשי חיל האוויר. האותות הם: מדליית "מעל ומעבר", אות המופת בטיסה, אות כנפי הזהב ואות כנפי הכסף.

== מדליית "מעל ומעבר" ==
מדליית "מעל ומעבר" - אות הערכה מטעם מפקד חיל האוויר
מדליית "מעל ומעבר" היא מדליית הוקרה אשר מוענקת על ידי מפקד חיל האוויר לאנשים אשר תרמו לחיל בצורה יוצאת דופן.

טקס הענקה הראשון נערך ב-22 בספטמבר 2019 בבית חיל האוויר בהרצליה. מפקד חיל-האוויר, אלוף עמיקם נורקין העניק את המדליה לשלושה אנשים אשר תרמו לחיל בצורה יוצאת דופן: פרופסור יוסי לשם, אזרח עובד צה"ל וסא"ל (במיל') יואב ברבי וקולונל מייקל מיילס.

ב־2 באוגוסט 2020 נערך בבסיס תל נוף טקס הענקת מדליית הוקרה על ידי מפקד חיל-האוויר, אלוף עמיקם נורקין לארבע אנשים שתרמו לחיל בצורה משמעותית ויוצאת דופן: אל"ם (במיל') ראובן אברהם, פרופסור ברכה אטינגר, אל"ם (במיל') ד"ר ו' והרב איציק לסלאו.

ב־9 באפריל 2021 נערך טקס הענקת מדליית ההוקרה "מעל ומעבר" בבסיס תל-נוף. מפקד חיל-האוויר, אלוף עמיקם נורקין, העניק את המדליה לדמויות שתרמו לחיל באופן יוצא מגדר הרגיל: אסתי סלומון, סא"ל (במיל') י', שרה שדמי.

ב־13 באפריל 2022 נערך טקס הענקת מדליית "מעל ומעבר" על ידי מפקד חיל האוויר, האלוף תומר בר לשלושה אנשים אשר תרמו לחיל בצורה יוצאת דופן: הרב יצחק אריה דויטש, תא"ל (במיל') פרופסור אלון דומניס, תא"ל (במיל') איתן יריב ואע"צ מאיר.

ב־28 במרץ 2023 נערך בבסיס חצור טקס הענקת מדליית "מעל ומעבר" על ידי מפקד חיל האוויר, האלוף תומר בר לשלושה אנשים משפיעים ופורצי דרך בתחומם: אל״ם (במיל׳) מ׳, אבי בז׳ה, אל״ם (במיל׳) ישעיהו (שעיה) חרסית, אל״ם אלכס זילוני ז״ל (המדליה הוענקה למשפחתו לאחר מותו).

== אות המופת בטיסה ==
מדליה - אות המופת בטיסה
אות המופת בטיסה מוענק בחיל-האוויר מדי שנה לאנשי צוות-אוויר ותיקים שטסו מעל 25 שנה בחיל והפסיקו לטוס.

הטקס הראשון נערך בית חיל-האוויר בהרצליה, בינואר 2004, ובו הוענקו אותות לכ-50 קצינים בדרגות סא"ל עד תא"ל ממערכי הקרב, המסוקים והתובלה..

<gallery widths="200" heights="200" perrow="2">
קובץ:IAF awards HaMofetBetisa 2.jpg|מדליה - אות המופת בטיסה בקופסה מהודרת, הוענק לאל"ם ניר לפידות
קובץ:IAF awards HaMofetBetisa with box.jpg|מדליה - אות המופת בטיסה בקופסה מהודרת
</gallery>

== כנפי הזהב ==
מדליה וכנפי זהב
אות "כנפי הזהב" מוענק לטייסים כאות הוקרה על תרומתם רבת השנים לחיל ובחלוף 50 שנים מאז סיימו את קורס טיס.

הטקס הראשון נערך בית חיל-האוויר בהרצליה, ובו הוענקו אותות לבוגרי קורסים מספר 1-, 2-, 1, 2, 3 ו-4.

== כנפי הכסף ==
אות "כנפי הכסף" מוענק לטייסים כאות הוקרה על תרומתם רבת השנים לחיל ובחלוף 25 שנים מאז סיימו את קורס טיס.

<gallery widths="200" heights="200" perrow="2">
קובץ:IAF awards 25 years Flight Course medal.jpg|מדליה כנפי הכסף
קובץ:IAF awards 25 years Flight Course with box.jpg|אות כנפי הכסף בקופסה מהודרת
</gallery>

== קישורים חיצוניים ==
* 
* 
* 
* 
* 
* 
* 
* 

==הערות שוליים==

קטגוריה:ישראל: עיטורים
קטגוריה:חיל האוויר הישראלי
ג'יין ליבס

ג'יין ליבס (באנגלית: Jane Leeves; נולדה ב-18 באפריל 1961) היא שחקנית בריטית.

==ביוגרפיה==
ליבס נולדה באסקס, לאם אחות ואב מהנדס, יש לה שתי אחיות ואח.

ב-1981 שיחקה בסרט טלוויזיה, לאחר מכן הופיעה במספר פרקים של תוכנית הקומדיה של ה-BBC "The Benny Hill Show", היא שיחקה את מרלה במספר פרקים של קומדיית המצבים סיינפלד, היא גילמה את הפיזיותרפיסטית דפני מון בסדרה פרייז'ר.

בקולנוע הופיעה ב-1994 בגרסה מחודשת של הסרט נס ברחוב 34, ב-1996 דיבבה בסרט ג'יימס והאפרסק הענק, ב-1999 גילמה אשת חברה עשירה בסרט "Music of the Heart" לצד מריל סטריפ, היא דיבבה ברווזה בסרט גארפילד 2.

==קישורים חיצוניים==

קטגוריה:שחקניות קולנוע וטלוויזיה בריטיות
קטגוריה:מדבבות בריטיות
קטגוריה:בריטיות שנולדו ב-1961
קטגוריה:בריטים שנולדו ב-1961
ליידי אן קנינגהאם

ליידי אנה (אן) קנינגהם, המרקיזה מהמילטון (1580 בקירוב – 1646<ref name=":0">Rosalind K. Marshall, "Cunningham, Anna, marchioness of Hamilton (d. 1647)", Oxford Dictionary of National Biography, Oxford University Press, 2004 [http://www.oxforddnb.com/view/article/67437, accessed 15 Oct 2017]</ref>) הובילה יחידה מעורבת מגדרית (גברים ונשים) של חיל פרשים במהלך "הקרב" על ברוויק ב-5 ביוני 1639.

== רקע ומשפחה ==
ליידי אנה הייתה בתם הרביעית של ג'יימס קנינגהם, הרוזן השביעי מגלנקיירן ורעייתו מרגרט, בתו של סר קולין קמפבל מגלנורצ'י, משפחתה הייתה ידועה במחויבותה מימי קדם לפרוטסטנטיות. אחותה הייתה כותבת הזיכרונות ליידי מרגרט קנינגהם.

אן נישאה לג'יימס המילטון, המרקיז השני של המילטון ב-30 בינואר 1603. לזוג נולדו שני בנים - ג'יימס המילטון, הדוכס הראשון של המילטון (1606–1649) וויליאם המילטון, הדוכס השני מהמילטון (1616–1651) - ושלוש בנות, ליידי אן המילטון (נישאה ליו, הרוזן השביעי מאגלינטון), ליידי מרגרט המילטון. (נישאה לג'ון, רוזן קרופורד ולינדזי) וליידי מרי המילטון (נפטרה ב-1633, נישאה לג'יימס דאגלס, הרוזן השני מקווינסברי).

לאחר נישואיה, אן ניהלה את אחוזות המילטון, במיוחד כאשר בעלה היה בבית המשפט בלונדון. היא כתבה ספרי חשבונות בקליגרפיה נטויה , תוך שימוש בערבוב של ספרות ערביות ורומיות.<ref>Rosalind K. Marshall, Virgins and Viragos: A History of Women in Scotland (Collins, 1983), p. 129.</ref>

הנין שלה היה סר וויליאם המילטון, בעלה של אמה, ליידי המילטון, הידועה בעיקר בתור המאהבת של לורד נלסון.

== חשיבותה ההיסטורית ==
אן נודעה כמגנת הכנסייה הפרסביטריאנית בסקוטלנד מפני ניסיונותיו של צ'ארלס הראשון להמיר את כל סקוטלנד לאנגליקניזם, וכמנהיגה פעילה בתנועת ברית ההתנגדות הלאומית של סקוטלנד (תנועה דתית פוליטית שתמכה בכנסייה הפרסביטריאנית של סקוטלנד ובבסוברניות מנהיגיה בענייני דת).

בנה, ג'יימס המילטון, הדוכס הראשון של המילטון, צידד בצ'ארלס הראשון. כשניסה להנחית צבא בחוף הסקוטי ב-1639, היא ארגנה את ההגנות, גייסה חייל פרשים של נשים וגברים ו"יצאה עם אקדח שהיא נשבעה לירות בו בבנה אם יציע לו לעלות לחוף".<ref>A Historical Dictionary of British Women, eds Cathy Hartley and Susan Leckey (Routledge, 2003) </ref> אחד הדיווחים אודותיה תיאר כי "היא מתהלכת בשריון ועם אקדח לצדה מוכנה, ומאחלת לו שם, ואמרה שהיא תקבור את הכדורים במעיו".<ref>HMC 6th Report: Hood (London, 1877), p. 347.</ref>

לקראת מה שאמור היה להיות קרב ברוויק, ב-5 ביוני 1639, רכבו הפרשים בהנהגתה תחת דגל עליו צוירה יד הדוחה ספר תפילה, ונכתב בו המוטו "למען אלוהים, המלך, הדת והברית". בסופו של דבר לא התחולל קרב שכן הצבא האנגלי לא היה מוכן להילחם עם הגעתו לברוויק, והמלך צ'ארלס הראשון ניהל במקום הקרב משא ומתן להסכם הפסקת אש.

בסופו של דבר, הוביל מאבקם של הסקוטים בצ'ארלס הראשון לקביעת זכותם לכנסייה חופשית ולפרלמנט חופשי.

== קישורים חיצוניים ==
* [https://www.scran.ac.uk/database/record.php?usi=000-000-027-964-C דיוקן ליידי אן קנינגהם, המרקיזה מהמילטון]

== הערות שוליים ==

קטגוריה:ילידות 1580
קטגוריה:סקוטים
קטגוריה:אנשי צבא
קטגוריה:נפטרים ב-1646
ישיבת דעת חיים

ישיבת דעת חיים היא ישיבה גדולה המשתייכת לציבור החרדי-ספרדי הישיבתי, בראשות הרב שלום ביטאן. הישיבה שוכנת בבית וגן בירושלים, ולומדים בה כ-400 תלמידים.

== היסטוריה ==
הישיבה הוקמה בבני ברק בשנת ה'תשנ"ח על ידי ראש הישיבה הרב שלום ביטאן, חתנו של הרב גבריאל טולדנו, ובתמיכת הרב אהרן יהודה ליב שטינמן, אשר ליווה את הקמת הישיבה והתפתחותה, ואף ביקר בה מספר פעמים לאורך השנים.<ref></ref>

בשנת ה'תשס"ג עברה הישיבה לדור בשכירות בבניין האנציקלופדיה התלמודית בכניסה לשכונת בית וגן בירושלים, וכעבור מספר שנים רכשה את המבנה.

הישיבה נחשבת לישיבה 'פתוחה' ושמה פחות דגש על משטר קפדני, ויותר דגש על הישגיות ורמה לימודית. הישיבה נחשבת ליוקרתית ומבוקשת,<ref></ref> ומתאפיינת ברמת לימוד גבוהה וכן לבעלת צביון ישיבתי המושפע מעולם הישיבות הליטאיות.<ref></ref>

מדי שנה עורכת הישיבה שמחת הקפות שניות בליווי מוזיקלי, בהשתתפות רבנים וקהל רב.<ref></ref><ref></ref>

=== צוות הישיבה ===
* הרב שלום ביטאן - ראש ישיבה
* הרב אליהו אלקיים (חתן הרב נסים טולדנו) - משגיח
* הרב ישי טולידנו
* הרב משה טפירו
* הרב אליהו ביטאן
* הרב יצחק ביטאן
* הרב דוד אללוף

== קישורים חיצוניים ==
* [https://www.guidestar.org.il/organization/580319481/contact ישיבת דעת חיים] באתר גיידסטאר
* [https://www.kolhalashon.com/New/Ravs.aspx?Lang=Hebrew&RavID=-1&ROrder=-1&FID=94026&HideMenus=False שיעורים מישיבת דעת חיים] באתר קול הלשון

== הערות שוליים ==

קטגוריה:בית וגן: מוסדות חינוך
דעת חיים
דעת חיים
שייח מופזר שוקור

שייח מופזר שוקור (באנגלית: Sheikh Muszaphar Shukor Al Masrie bin Sheikh Mustapha; נולד ב-27 ביולי 1972) הוא רופא ממלזיה שטס לחלל במסגרת תוכנית החלל של המדינה. הוא טס לחלל בשנת 2007 בחללית "סויוז TMA-11" שהתחברה לתחנת החלל הבין-לאומית.

==ביוגרפיה==
שייח מופזר שוקור נולד בקואלה לומפור במשפחה בעלת שורשים מליים וערבים. לאחר סיום בית ספר תיכון הוא למד רפואה. בשנת 1998 הוא התחיל לעבוד בבתי חולים בקואלה לומפור.

בשנת 2006 הוכרז על פתיחת הרשמה להשתתפות בטיסה לחלל. במסגרת רכישת 18 מטוסים מדגם "סוחוי Su-30" ממשלת מלזיה סיכמה עם רוסיה על השתתפות אזרח מלזי בטיסה חלל. לאחר מיון וקורס ראשוני שני אזרחים עברו קורס הכנה מלא במרכז גגארין להכשרת קוסמונאוטים שנמשך 18 חודשים. לאחר סיום מוצלח של הקורס, בדיקות בריאותיות ומיון נוסף שייח מופזר שוקור נבחר להשתתפות בטיסה.

בהיותו אורח של ממשלת רוסיה, הוא הוזכר במסמכים רשמיים כ"משתתף טיסה".

חללית "סויוז TMA-11" שוגרה לחלל ב-10 באוקטובר 2007. מפקד טיסה היה יורי מלנצ'נקו והיא כללה חברי צוות משלחת מס' 16 לתחנת החלל הבין-לאומית. החללית התחברה לתחנת החלל הבין-לאומית. במהלך שהייה בתחנת החלל שייח מופזר שוקור ביצע מספר ניסויים בתחום רפואה וביולוגיה.

בהכנות לטיסה שייח מופזר שוקור קיבל הנחיות להתנהגות בהקשר לאסלאם. הטיסה נערכה במהלך רמדאן והוא היה צריך לצום בהתאם לדרישות החג (בהתאם למסלול החללית מחזור יום/לילה שלה היה 90 דקות בלבד)

ב-21 באוקטובר החללית "סויוז TMA-10" (פיודור יורצ'יחין היה מפקד טיסה) התנתקה מתחנת החלל. עקב בעיה טכנית מסלול הנחיתה השתנה והיא נחתה כ-340 ק"מ מהמקום המתוכנן.

שייח מופזר שוקור כתב מספר ספרים על חייו. הוא עובד באוניברסיטה הלאומית בתפקיד חוקר.

==קישורים חיצוניים==

* [http://www.spacefacts.de/bios/international/english/muszaphar_sheikh.htm ביוגרפיה]
* 

==הערות שוליים==

קטגוריה:מלזים
קטגוריה:טייסי חלל
קטגוריה:ילידי 1972
לוקסור (מחוז)

מחוז לוקסור (בערבית: محافظة الأقصر) הוא מחוז במצרים הממוקם במצרים העליונה על גדות הנילוס, כ-635 ק"מ דרומית לקהיר. לוקסור הוכרז כמחוז עצמאי ב-7 בדצמבר 2009, כשהנשיא לשעבר חוסני מובארכ הודיע על הפרדתו מקינא.<ref name="daily">[http://www.thedailynewsegypt.com/article.aspx?ArticleID=26302 Luxor announced Egypt's 29th governorate] , report of Daily News Egypt of 7 December 2009.</ref> העיר לוקסור היא בירת מחוז לוקסור.

== סקירה כללית ==
שיעור העוני במחוז הוא מעל ל-60%, זאת למרות היותו יעד תיירותי מוביל במצרים. בשנת 2017, משרד האוצר המצרי וארגונים בינלאומיים השקיעו במתן סיועי כלכלי ובהרחבת שוק העבודה. באותה השנה נפתחו כ-250,000 משרות עבודה חדשות לצעירים בתחומים שונים כחלק מתוכנית הסיוע למחוז.<ref name="Takaful and Karama"></ref>

== דמוגרפיה ==
אוכלוסיית המחוז המשוערת, נכון לינואר 2023 היא 1,388,666. המחוז מכיל את הערים הבאות:
{| class="sortable wikitable plainrowheaders"
|+
! שם בעברית
! שם בערבית
! אוכלוסייה
<small>(אומדן ינואר 2023</small><small>)</small>
|-
| קורנה
| style="text-align:right;" | 
| style="text-align:right;" | 180,120
|-
| לוקסור
| style="text-align:right;" | 
| style="text-align:right;" | 280,525
|-
| ארמנט
| style="text-align:right;" | 
| style="text-align:right;" | 193,337
|-
| איסנא
| style="text-align:right;" | 
| style="text-align:right;" | 472,175
|-
| תבאי (טיבה)
| style="text-align:right;" | 
| style="text-align:right;" | 80,351
|}

== דגל וסמל ==
הדגל של מחוז לוקסור הוא מסכת תות ענח' אמון ואובליסק על סירת קאנו מצרית עתיקה, השטה בנילוס. ברקע אור השמש. הסמל של המחוז הוא מסכת תות ענח' אמון.

== גאוגרפיה ==
השטח המחוז הכולל הוא 2960 קמ"ר המהווים 0.24% משטח המדינה.

== אוכלוסייה ==
במפקד האוכלוסין של 2012, אוכלוסיית המחוז הייתה 1,064,000. מתוך כלל האוכלוסייה: 47.4% התגוררו באזורים עירוניים, בעוד 52.6% חיו באזורים כפריים. קצב גידול האוכלוסייה השנתי הוא 18.2 לאלף (0.0182%+). אומדן משנת 2015 מעריך את גודל האוכלוסייה בכ-1,147,058, עם אחוז עיור של 37.8%.<ref name="pop"></ref>

== אזורי תעשייה ==
על פי הרשות הממשלתית המצרית להשקעות ואזורים כלכליים חופשיים (GAFI), בשיתוף עם משרד ההשקעות (MOI), אזורי התעשייה הבאים נמצאים במחוז זה:<ref name="IndustrialZones"></ref>
* אל בוגדאדי
* טיבה החדשה (אזור תעשייה קהילתי עירוני חדש)

== קישורים חיצוניים ==

* 

== הערות שוליים ==

קטגוריה:מצרים: מחוזות
24/7

שלט המציין עסק הפועל 24/7
מינימרקט בהרצליה הפתוח 24/7
24/7 (במילים: עשרים וארבע שבע) הוא סימון לשירות הניתן ללא הפסקה, כלומר 24 שעות ביממה, 7 ימים בשבוע. ביטוי בעל משמעות דומה הוא שירות מסביב לשעון. בשירותים המושבתים בשבת ובחג אך פועלים ללא הפסקה בימות החול מקובל הסימון 24/6.

שירות 24/7 מוצע על ידי מכונות אוטומטיות, כגון כספומט, על ידי מתקנים הפועלים בשירות עצמי, כגון תחנות דלק, ושירותים מאוישים שונים, כגון סופרמרקט, חנות נוחות, מסעדה, תחנת מוניות ועוד. שירותי חירום למיניהם, כגון משטרה, בית חולים, ארגוני רפואת חירום, מכבי אש וכדומה מחויבים לשירות 24/7 לפחות בהיענותם לקריאת חירום. 

מפעלי תעשייה מסוימים עובדים במתכונת 24/7 (או 24/6) לשם ניצול מיטבי של אמצעי הייצור היקרים שבהם. מפעלי תעשייה אחרים עובדים במתכונת 24/7 משום שתהליכי הייצור בהם הם כאלה שהפסקת פעילותם והתחלתה מחדש יקרה מאוד. 

הפעלת שירות מאויש 24/7 מחייבת עבודה במשמרות. במוקד טלפוני ניתן לתת שירות 24/7 גם באמצעות עובדים המועסקים במשמרת ראשונה בלבד, באמצעות פיזור עובדי המוקד באזורי זמן שונים.

שירותי 24/7 עשויים להיות לא זמינים זמנית בנסיבות מסוימות. תרחישים כאלה עשויים לכלול הפסקה לתחזוקה, שדרוג או שיפוץ. שירותי 24/7 התלויים בנוכחות הפיזית של עובדים במקום נתון עלולים להיקטע, גם כאשר מספר מינימלי של עובדים לא יכול להיות נוכח, עקב תרחישים כמו מזג אוויר קיצוני, אסון טבע או פינוי חירום.

שירותי 24/7 משתמשים לעיתים בתוכניות המבטיחות את עמידותם בפני הפרעות פוטנציאליות. תשתית קריטית עשויה להיות נתמכת על ידי מערכות אל-פסק וגנרטורים, לשם צמצום התלות ברשת החשמל, ולהשתמש בספקי תקשורת אחדים, כדי לא להיות תלויים בספק יחיד. חלק משירותי 24/7 מכינים מראש תשתיות מקבילות, באזורים גאוגרפיים נפרדים, כך שבמקרה של תקלה משביתה באחת התשתיות, ממשיכה התשתית המקבילה לפעול.

==קישורים חיצוניים==

קטגוריה:שירותים
הולמנקולבאקן

הולמנקולבאקן (בנורווגית: Holmenkollbakken) היא מקפצת סקי גדולה הממוקמת בשכונת הולמנקולן אשר באוסלו שבנורווגיה. מקפצת הסקי של הולמנקולן היא מאתרי התיירות המתויירים ביותר בנורווגיה אותה פוקדים כמיליון מבקרים מדי שנה. מקפצת הסקי ממוקמת בגובה 371 מטרים מעל פני הים וישנה קומת תצפית בראש המקפצה הפתוחה לציבור.

המתקן, אשר הוא אחד ממקפצות הסקי הגדולות בעולם, מסוגל להכיל עד 70,000 צופים.

פסטיבל הסקי של הולמנקולן נערך לראשונה במקום בחורף 1892. מאז ואילך נערך במקום מדי חורף פסטיבל הסקי של הולמנקולן - מלבד בשנת 1898 ובמהלך מלחמת העולם השנייה (1941–1945). במקפצת הסקי נערכו גם חלק מהתחרויות של אולימפיאדת החורף של שנת 1952 ואליפות העולם הנורדית בסקי של FIS בשנים 1930, 1966, 1982 ו -2011.

לאורך השנים מקפצת הסקי נבנתה מחדש 19 פעמים. במהלך מלחמת העולם השנייה המתקן שימש כמתקן צבאי. בין השנים 2008–2010 הוחרב המתקן כולו ונבנה מחדש.

בתחתית המקפצה נמצא מוזיאון הסקי אשר נפתח לראשונה ב-1983.
== גלריית תמונות ==
<gallery class="center" perrow = 4>
קובץ:Holmenkollbakken_1892_OB.F14463a.jpg|צילום של מקפצת הולמנקולבאקן משנת 1892
קובץ:Holmenkollbakken_1917.jpg|צילום של מקפצת הולמנקולבאקן משנת 1917
קובץ:Holmenkollbakken_1924.jpg|קפיצת סקי במקפצת הולמנקולבאקן ב-1924
קובץ:Holmenkollbakken_1952.jpg|צילום של מקפצת הולמנקולבאקן משנת 1952, שבוע לאחר שנערכו בה התחרויות של אולימפיאדת החורף של 1952
קובץ:Oslo_Holenkollen_1975.jpg|צילום של מקפצת הולמנקולבאקן משנת 1975
קובץ:Holmenkollen_ski_jump.jpg|צילום של מקפצת הולמנקולבאקן משנת 2007
קובץ:19-08-25-Oslo_Holmenkollenbakken-RalfR.jpg|צילום של מקפצת הולמנקולבאקן משנת 2019
</gallery>

== קישורים חיצוניים ==

* 

קטגוריה:אוסלו: מבנים
קטגוריה:סקי
שגרירות הונגריה בישראל

שגרירות הונגריה בישראל היא הנציגות הדיפלומטית של הונגריה. השגריר הוא לוונטה בנקו (Benkő Levente).

==היסטוריה==
בתקופת המנדט הבריטי החזיקה הונגריה קונסוליה בירושלים, שנפתחה לכל המאוחר ב-1926, ושימשה כנציגות הונגריה לשטחי המנדט הבריטי.

בנובמבר 1948, הקימה הרפובליקה העממית ההונגרית קונסוליה בתל אביב, ומינתה קונסולים בחיפה ובירושלים.

הונגריה הקימה מחדש את הנציגות כצירות בשנת 1950.

הונגריה ניתקה את יחסיה עם ישראל בעקבות מלחמת ששת הימים בשנת 1967, יחד עם מרבית מדינות הגוש המזרחי, וסגרה את הצירות.

בתקופה שלאחר סגירת השגרירות, שימשה שגרירות שוודיה בישראל כמעצמה מעניקת חסות לאינטרסים ההונגריים בישראל, ובית השגרירות נשמר בבעלות הונגריה.

בספטמבר 1987 ישראל והונגריה חתמו על חידוש היחסים ביניהם, ובמרץ 1987 פתחה הונגריה פתחה משרד אינטרסים בשגרירות שוודיה בישראל.

בספטמבר 1989 הכריזו ישראל והונגריה על חידוש היחסים הדיפלומטיים ביניהם ופתיחתה מחדש של השגרירות.

ב-19 במרץ 2019, חנכה הונגריה נציגות סחר דיפלומטית בירושלים, אשר מהווה שלוחה של שגרירות הונגריה בתל אביב.

במאי עד יוני 2023 נטען כי הונגריה צפויה להודיע על העברת שגרירותה מתל אביב לירושלים.

==קישורים חיצוניים==
* 

==הערות שוליים==

קטגוריה:תל אביב-יפו: שגרירויות
קטגוריה:יחסי הונגריה–ישראל
אפולון כותאתלדזה

אפולון כּוּתָּאתֶלַדְזֶה (בגאורגית: აპოლონ ქუთათელაძე 6 בינואר 1900 - 25 ביוני 1972) היה צייר גאורגי-סובייטי בטביליסי.<ref>"Artist Kutateladze Apollon Karamanovich". artinvestment.ru.</ref>

== ביוגרפיה ==
כותאתלדזה הולד בכפר איוואנדידי שבנפת חוני. הוא התחיל ללמוד בפותי שבגאורגיה והמשיך ללמוד בבית הספר של "החברה הקווקזית לתמיכת אמנים". שם התמחה באמנות בשנים 1914 עד 1915. ב-1915 עזב את פותי כדי להצטרף לאקדמיה לציור ולרישום "ניקולי סקליפוסובסקי" בבירה טביליסי. הוא הצטרף לצבא הגאורגי בשנת 1916 והשתתף בקרבות במערכה בעת פלישת הצבא האדום לגאורגיה.

לאחר השחרור שלו, הוא השתתף בכתב העת הסאטירי "Nalgui" ("תנין") בטביליסי. הוא סיים את לימודיו באקדמיה הלאומית לאמנויות של טביליסי ב-1926 לאחר שלמד ארבע שנים אצל המורים יוג'ין לנסריי, גיגו גבשווילי. הוא ערך מספר נסיעות לימודים ללנינגרד.<ref>"Apollon Kutateladze". The Great Soviet Encyclopedia (3 ed.). Soviet Union: Советская Энциклопедия. 1970–1979.</ref>

=== קריירה ===
משנת 1943 ואילך, אפולון כותאתלדזה התבסס בטביליסי ולימד<ref>"Vladimir Kandelaki". www.kandelakiv.com. </ref> באקדמיה הלאומית לאמנויות שלה <ref>"Elegant Baroque-Persian style Tbilisi Academy of Arts in need of restoration". GeorgianJournal.</ref> שם הפך לרקטור ב-1959. <ref>"Tbilisi Academy of Arts". The Georgia Photo Philes. 2013-01-31. Retrieved 2018-04-20.</ref> הוא הכניס לאקדמיה שיטה פדגוגית חדשה להוראת אמנויות, שכללה חינוך, תרגול (יצירת סדנאות) ובנייה (פרויקטים של שותפים תעשייתיים). גישה זו, הותירה את השיטות הפדגוגיות של האמנות הקלאסית מאחור, לטובת השיטה החדשה שנגזרה משלושת העקרונות של ולטר גרופיוס בבאוהאוס.

במהלך הקריירה שלו, קיבל כותאתלדזה שני אותות מסדרי אות הכבוד ומסדר הדגל האדום של העבודה, והפך לאמן העם של ברית המועצות באמנות חזותית.

=== חיים אישיים ===
אפולון כותאתלדזה נשא לאישה את ורה גאורגיאוונה מֶגְּרֵלָאדְזֶה. נולדו לו שני בנים: טריאל כותאתלדזה (אדריכל) וגוראם כותאתלדזה (צייר) . <ref>"Karaman Kutateladze – It's Absurd As if "Black Lion" Was Officially Purchased From Us - News Agency InterpressNews". interpressnews. Archived from the original on 2018-02-18. Retrieved 2018-04-20.</ref>

עם אשתו השנייה, מריה איבנובנה אדוקימובה, נולדו לו שתי בנות: מננה כותאתלדזה וננה כותאתלדזה (שנישאה לגוגי תותיבאדזה ).<ref>"Пока все дома — дом четвертый". Archived from the original on 2018-02-03. Retrieved 2018-04-20.</ref> אשתו השלישית הייתה מירל זדנביץ' ונולד להם בן קארמאן כותאתלדזה(צייר), <ref>"Зданевичи из Кирпичного переулка - mateshg5". sites.google.com. Retrieved 2018-04-20.</ref> לפני מותו של אפולון כותאתלדזה ב-1972.

== קישורים חיצוניים ==

* 

== הערות שוליים ==

קטגוריה:ציירים גאורגים
קטגוריה:ילידי 1900
קטגוריה:נפטרים ב-1972
כתוואן מר'אלאשווילי

כֵּתֶווַאן מר'אלאשווילי ( באנגלית: ქეთევან მაღალაშვილი ב 19 באפריל 1894 - 30 במאי 1973) הייתה ציירת ומשמרת אמנות גאורגית וסובייטית.

== ביוגרפיה ==
ילידת כותאיסי, החלה מר'אלאשווילי את לימודיה בבית הספר של החברה הקווקזית לאמנויות יפות, עברה למוסקבה ב-1915 כדי ללמוד בבית הספר לציור, פיסול ואדריכלות של מוסקבה, שם היו מדריכיה קונסטנטין קורובין וניקולאי קאסאטקין. היא חזרה לגאורג'יה ב-1917; ב-1921 החלה לעבוד בספריית הגלריה הלאומית בטביליסי, שם הפך דימיטרי שוורדנדזה לתומך בה.

היא נסעה לפריז ב-1923, נרשמה לאקדמיה קולרוסי ונשארה שם עד 1926. <ref>Melashvili, Tamta (23 January 2014). "Ketevan Maghalashvili". Feminism and Gender Democracy. Heinrich-Böll-Stiftung. Archived from the original on 28 September 2022. Retrieved 2 October 2020.</ref> בפריז היא עברה באותם מעגלים חברתיים של אלנה אחוולדיאני, לאדו גודיאשווילי ודויד קקבדזה, למדה אמנות צרפתית עכשווית ופיתחה את הטכניקה שלה.

כשחזרה שוב לגאורגיה, היא הפכה לעובדת בגלריה הלאומית, ועזבה את התפקיד לאחר הוצאתו להורג של שוורדנדאזה ב-1937. היא המשיכה לעבוד כציירת, הציגה עם איגוד האמנים במשך חלק ניכר מהקריירה שלה וזכתה לתשומת לב מסוימת על דיוקנאותיה. היא מתה בטביליסי. <ref>Ketevan Magalashvili (1892 Kutaisi – 1973 Tbilisi)". Modernism.ge.</ref>

עבודות של מר'אלאשווילי נמצאות באוסף של הגלריה הלאומית של גאורגיה <ref>"Autoportrait". Georgian National Museum. Retrieved 2 October 2020.</ref> <ref>"Portrait of S. Rikhter". National Museum of Georgia.</ref> ובאוספים פרטיים רבים. היא הייתה נושא למונוגרפיה שפורסמה ב-2016. <ref>Nicolls, Martina (20 May 2016). "Ketevan Magalashvili 120". Georgian National Museum Week. Archived from the original on 11 January 2023.</ref>

== קישורים חיצוניים ==

* 

== הערות שוליים ==

קטגוריה:ציירים גאורגים

קטגוריה:ילידות 1894
קטגוריה:נפטרות ב-1973
פטר אוצחלי

פטר אוֹצְחֶלִי או פטרה אוצחלי (בגאורגית: პეტრე ოცხელი; 25 בנובמבר 1907 - 2 בדצמבר 1937) היה מעצב תפאורה ותלבושות גאורגי שעיצב לתיאטרון בגאורגיה ולזמן קצר במוסקבה. הוא נרצח במהלך הטיהורים הגדולים של סטלין בגיל 30, אך לקונסטרוקטיביזם הסגנוגרפי שלו הייתה השפעה מתמשכת על האמנות הגאורגית.<ref>simintia, Ana (2007-12-14) Fragments of Georgian Modernism: Theatre Designs of Petre Otskheli on Display at Karvasla. Georgia Today</ref>

== ביוגרפיה ==
אוצחלי נולד בכותאיסי בגאורגיה הסובייטית ולמד באקדמיה הלאומית לאמנויות של טביליסי בשנות ה-20. במשך רוב הקריירה שלו ניהל אוצחלי מערכת יחסים יצירתית עם הבמאי קוטה מרג'נישווילי שהזמין את האמן הצעיר לתיאטרון מרג'נישווילי בכותאיסי בשנת 1928.

הניסויים החזותיים של אוצחלי והשימוש המיומן בבמה לעיצובים מסיביים עם סדרה של אלמנטים עדינים זיכו אותו בהכרה, אבל עד מהרה הוא נכנס ללחץ מהתנהלות של סטלין בקווקז. בשנת 1936, אוצחלי ברח מרדיפתו של בריה למוסקבה, שם הוא גויס על ידי בן ארצו סרגו אַמַארְ'לוֹבֵּלִי , מנהל תיאטרון מאלי במוסקבה. ב-1937, גם אוצחלי וגם אמאר'לובלי נעצרו ונורו באשמת בגידה. <ref>Wells (2002), Shakespeare Survey: Volume 48, Shakespeare and Cultural Exchange, p. 189. Cambridge University Press, </ref> <ref>Rubin, Don et al. (1994), The World Encyclopedia of Contemporary Theatre, p. 335. Taylor & Francis</ref>

== קישורים חיצוניים ==

== הערות שוליים ==

קטגוריה:ציירים גאורגים
קטגוריה:ציירים מודרניים
קטגוריה:מעצבי במה
קטגוריה:ילידי 1907
קטגוריה:נפטרים ב-1937
הנרי פרידלנדר (היסטוריון)

הנרי אגון פרידלנדר (בגרמנית: Henry Egon Friedlander; 24 בספטמבר 1930 – 17 באוקטובר 2012) היה היסטוריון יהודי גרמני-אמריקאי של השואה שנודע בטיעוניו בעד הרחבת אומדן היקף הנפגעים בשואה.

פרידלנדר נולד בברלין למשפחה יהודית. הוא שרד את אושוויץ ועבר לארצות הברית בשנת 1947. הוא קיבל תואר ראשון בהיסטוריה באוניברסיטת טמפל ב-1953 ותואר שני ודוקטורט באוניברסיטת פנסילבניה ב-1954 ו-1968 בהתאמה.<ref></ref>

משנת 1975 ועד פרישתו ב-2001, שימש פרידלנדר כפרופסור במחלקה למדעי היהדות בברוקלין קולג' של אוניברסיטת העיר ניו יורק.

== ביוגרפיה ==
פרידלנדר היה בנם של הרופא ברנהרד פריץ פרידלנדר ורות פרידלנדר לבית לוונטל. הוא היה נשוי להיסטוריונית סיביל מילטון (1941–2000), על שמה נקרא פרס זיכרון של האגודה ללימודי גרמניה.<ref></ref>

== השקפותיו על השואה ==
פרידלנדר טען שיש להתייחס לשלוש קבוצות כקורבנות השואה: יהודים, צוענים ונכים נפשית ופיזית, שהיו הקורבנות הראשונים של תוכנית רצח נאצית, עוד לפני תחילת הרציחות ההמוניות של היהודים בשואה,<ref>Friedlander 1994, p. [https://www.jstor.org/stable/1431896 495].</ref> וציין כי האחרונים היו הקורבנות הראשונים של הנאציזם.<ref>Friedlander 1997, p. 94.</ref>

בדומה לאשתו סיביל מילטון, פרידלנדר תמך בהגדרה מרחיבה ומכילה יותר של השואה, וטען נגד "בלעדיות הדגש על רצח יהדות ברוב ספרות השואה, שבדרך כלל [טענה ש]הצוענים (כמו גם השחורים והנכים) לא היו בעל משקל שווה [ברציחות]". הוא החליף דעות בנושא עם יהודה באואר.

== יצירתו ==
=== ספרים ===
<div style="direction: ltr;">
* הקדמה ל: People in Auschwitz by Hermann Langbein , Chapel Hill: The University of North Carolina Press, 2004, .
* 
* 
* 
* 
* 
</div>

=== מאמרים ===
<div style="direction: ltr;">
* 
* 
</div>

== ראו גם ==
* אאוגניקה

== לקריאה נוספת ==
<div style="direction: ltr;">
* 
* 
* Andreas W. Daum, "Refugees from Nazi Germany as Historians: Origins and Migrations, Interests and Identities", in The Second Generation: Émigrés from Nazi Germany as Historians. With a Biobibliographic Guide, ed. Andreas W. Daum, Hartmut Lehmann, James J. Sheehan. New York: Berghahn Books, 2016, , pp. 1‒52.
</div>

== קישורים חיצוניים ==
* [http://fcit.usf.edu/Holocaust/resource/REVIEWS/Friedlan.HTM מקורות רצח העם הנאצי]

== הערות שוליים ==

קטגוריה:בעלי תואר דוקטור מאוניברסיטת פנסילבניה
קטגוריה:בוגרי אוניברסיטת טמפל
קטגוריה:היסטוריונים יהודים אמריקאים
קטגוריה:חוקרי השואה
קטגוריה:היסטוריונים אמריקאים
קטגוריה:אמריקאים ממוצא גרמני-יהודי
קטגוריה:אמריקאים שנולדו ב-1930
קטגוריה:אמריקאים שנפטרו ב-2012
אליפות אסיה בכדורגל נשים 2003

אליפות אסיה בכדורגל נשים 2003 (באנגלית: 2003 AFC Women's Championship) היא המהדורה ה-14 של האליפות אסיה בכדורגל נשים שארגנה קונפדרציית הכדורגל של אסיה. הטורניר נערך בתאילנד והתקיים מ-8 ביוני עד ה-21 ביוני 2003. האליפות שימשה כטורניר המוקדמות לגביע העולם לנשים, שנערך מספר חודשים לאחר מכן בארצות הברית.

הייתה זו אליפות אסיה האחרונה ששימשה כטורניר הזמנה, והחל מ-2006 הוחלט שיהיו משחקי מוקדמות שיכריעו אלו נבחרות ישתתפו בטורניר הגמר. האליפות נערכה בפורמט של שלב בתים ושלב נוקאאוט. הראשונה בכל בית עלתה לחצי הגמר יחד עם נבחרת אחת מהמקום השני שסיימה עם מירב הנקודות. במשחק הגמר נפגשו סין וקוריאה הצפונית - האלופה המכהנת. בסיום המשחק, שנערך בבנגקוק, ניצחה קוריאה הצפונית 1-2 בהארכה וזכתה בטורניר בפעם השנייה ברציפות. 

מכיוון שסין העפילה אוטומטית לגביע העולם כמארחת המקורית (איבדה את האירוח מספר חודשים לפני הטורניר בעקבות התפשטות מחלת הסארס), היא לא נחשבה כנציגה של אסיה בטורניר. קוריאה הצפונית וקוריאה הדרומית (שסיימו ראשונה ושלישית) העפילו ישירות לגביע העולם כנציגות היבשת, ואילו יפן שסיימה במקום הרביעי נשלחה לפלייאוף הבין-יבשתי מול מקסיקו על כרטיס נוסף לטורניר. בסיום משחקים אלו, ניצחה יפן 2-4 והעפילה גם היא לגביע העולמי.

==שלב הבתים==
===בית א'===

===בית ב'===

===בית ג'===

==שלב הנוק-אאוט==

קטגוריה:אליפויות אסיה בכדורגל נשים
קטגוריה:תחרויות כדורגל ב-2003
קטגוריה:תחרויות כדורגל בתאילנד
מיכאל קריבלביץ

מיכאל קריבלביץ (נולד ב־30 בינואר 1966) הוא מתמטיקאי ישראלי, המכהן כפרופסור בבית הספר למתמטיקה באוניברסיטת תל אביב. לשעבר דקאן הפקולטה למדעים מדויקים ע"ש ריימונד ובברלי סאקלר.

קריבלביץ כתב את עבודת הדוקטורט שלו באוניברסיטת תל אביב בהנחיית נוגה אלון. הוא פרסם מאמרים רבים בקומבינטוריקה ובתחומים משיקים, ובמיוחד בקומבינטוריקה קיצונית והסתברותית.

הוא משמש כעורך ראשי של כתב העת Journal of Combinatorial Theory ומשמש כחבר מערכת בכתבי עת נוספים בקומבינטוריקה.

בשנת 2014 נשא קריבלביץ את הרצאת מליאה בקונגרס הבינלאומי של המתמטיקאים. 

לקריבלביץ מספר ארדש 1.

==קישורים חיצוניים==
* [http://www.math.tau.ac.il/~krivelev/ האתר האקדמי האישי של מיכאל קריבלביץ]

==הערות שוליים==

קטגוריה:סגל אוניברסיטת תל אביב: מתמטיקה ומדעי המחשב
קטגוריה:בעלי תואר דוקטור מאוניברסיטת תל אביב
קטגוריה:מתמטיקאים ישראלים
קטגוריה:ישראלים עמיתי האגודה האמריקאית למתמטיקה
קטגוריה:מדענים ישראלים
קטגוריה:ישראלים שנולדו ב-1966
Super Mario Bros. Wonder

Super Mario Bros. Wonder הוא משחק פלטפורמה של חברת נינטנדו אשר פותח עבור קונסולת המשחקים נינטנדו סוויץ'. המשחק יצא לראשונה לשווקים ב-20 באוקטובר 2023.

== משחקיות ==
זהו הוא משחק פלטפורמה עם גלילה צדדית. ניתן לשחק באחד משמונה דמויות שונות - מריו, לואיג'י, הנסיכה פיץ', הנסיכה דייזי, טואוד, טואדט, נאביט או יושי. על מנת להתקדם במשחק יש לעבור שלבים שונים המתקיימים באזורים שונים ברחבי ממלכת הפרחים.<ref></ref><ref name="IGN Direct"></ref> תושבי ממלכת הפרחים מסוגלים לדבר ומסייעים לשחקן הראשי לאורך המשחק. בדומה למשחקים הקודם בסדרת משחקי סופר מריו, גם במשחק זה השחקנים צריכים להימנע מהאויבים (דמויות כמו הגומבאס וצמחי הפיראנה) ולעבור דרך צינורות המשגרים את מריו למיקומים אחרים. כל שלב מכיל "זרעי פלא" מרובים אותם צריך לאסוף.<ref name="Polygon"></ref> המשחק מכיל את האפשרות לערוך משחק מרובה משתתפים עם עד ארבעה שחקנים.

ה-Power-ups החדשים במשחק זה כוללים פרי שהופך את השחקן לפיל,<ref name="nintendosite"></ref> פרח המאפשר לשחקן ליצור בועות הלוכדות את אויבים, פטריה שמספקת לשחקן כובע מקדחה, ופרח הפלא שמסוגל בין היתר להעניק לשחקן כוחות מיוחדים.

== פיתוח ==
טקאשי טזוקה, אשר שימש כמפיק הראשי של סדרת המשחקים הדו-ממדיים של סופר מריו מאז המשחק New Super Mario Bros ואשר היה הבמאי של Super Mario World ושל האחים סופר מריו 3, חזר לפעול במשחק זה כמפיק. שירו מורי, אשר ביים בעבר את המשחק New Super Mario Bros. U Deluxe, שימש כבמאי של המשחק.

צוות הפיתוח של המשחק ציין כי במהלך הפיתוח של המשחק לא היה להם דד-ליין לייצר את הגרסה הראשונית של המשחק, והודות לכך היה להם הרבה יותר זמן להקדיש לפיתוח המשחק בהשוואה לכמות הזמן שהושקעה במשחקים הקודמים בסדרה.<ref></ref> במהלך התכנון הראשוני של המשחק הבמאי שירו מורי ביקש לשחזר את תחושת "הסודות והמסתורין", אשר לטענתו הייתה קיימת במשחק המקורי בסדרה, עבור הקהל המודרני.

חברת נינטנדו הכריזה לראשונה על המשחק ב-21 ביוני 2023.<ref></ref> המשחק מתוכנן לצוות לשווקים לראשונה ב-20 באוקטובר 2023 עבור הקונסולה נינטנדו סוויץ'. זהו המשחק הדו-ממדי הראשון בסדרת האחים סופר מריו מאז שבשנת 2012 יצא לשווקים המשחק New Super Mario Bros. U.<ref name="Kotaku: NextGame"></ref> ב-21 באוגוסט 2023 נינטנדו הודיעה כי צ'ארלס מרטינה, אשר היה המדבב של דמותו של מריו לאורך כל השנים, יחדל מלדבב את מריו ויתר דמויות הסדרה, ואימתה כי הוא לא לקח חלק בדיבוב הדמויות במשחק זה.<ref></ref><ref></ref>

== קישורים חיצוניים ==
* 

==הערות שוליים==

קטגוריה:סופר מריו
קטגוריה:משחקי נינטנדו סוויץ'
קטגוריה:משחקי וידאו משנת 2023
קטגוריה:משחקי וידאו קואופרטיבים
קטגוריה:משחקי וידאו שפותחו ביפן
אדם על הקצה

אדם על הקצה (באנגלית: Man on a Ledge) הוא סרט מותחן פעולה אמריקאי משנת 2012 בבימויו של אסגר לית', בכיכובו של סם וורת'ינגטון.

== תקציר עלילה ==
שוטר לשעבר מאיים לקפוץ למותו מהקומה העליונה במלון במרכז מנהטן. משטרת ניו יורק מזמנת לזירה את לידיה מרסר, נושאת משא ומתן מקצועית, בכדי לנסות ולשכנע אותו לחזור בו. ככל שעברו של השוטר נחשף בפניה לפרטי פרטים וחלקי הפאזל של חייו מתחברים, לידיה מתחילה לחשוד שמאחורי ניסיון ההתאבדות עומדת מטרה נסתרת.

== שחקנים ==
* סם וורת'ינגטון - ניק קאסידי
* אליזבת בנקס - לידיה מרסר
* ג'יימי בל - ג'ואי קאסידי
* אנתוני מאקי - מייק אקרמן
* אדוארד ברנס - ג'ק דאגרטי

==קישורים חיצוניים==
* 

קטגוריה:סרטי 2012
סידני דרינקווטר

סידני דרינקווטר (נולדה בינואר 1994) היא שוערת ישראלית המשחקת בליגת העל בכדורגל נשים. התפרסמה במיוחד לאחר שעצרה שלושה פנדלים בקרב ההכרעות מ"הנקודה הלבנה", והביאה את קבוצתה מ.ס. קריית גת לגמר בית המוקדמות בליגת האלופות לנשים. הצטיינותה בשער הקבוצה במשחק הזה הייתה לאחר ששבוע בלבד לפני המשחק, פונתה על אלונקה לבית החולים לאחר שסובבה את הרגל ורק ביומיים האחרונים חזרה לעמוד על הרגליים. בשלב הבא דרינקווטר אמנם הצטיינה, וגם עצרה פנדל בדו-קרב הפנדלים בסיום המשחק, אך הקבוצה הפסידה, ולא עברה לשלב הבתים.

== אבני דרך בקריירה ==
עונת 2019 - 2020 - שוערת ב-אס"א. תל אביב

עונת 2020 - 2021 - שוערת באס"א תל אביב

עונת 2022 - 2023 - שוערת ב-מ.ס. קריית גת

עונת 2023 - 2024 - שוערת ב-מ.ס. קריית גת<ref></ref>

== קישורים חיצוניים ==

* [https://www.instagram.com/reel/Cw2XuUbI9yj/?utm_source=ig_embed&ig_rid=593c34d2-ced7-4c14-b97c-37c73611e5b5 סרטון עצירת שלושת הפנדלים מול פרנצווארוש ההונגרית] - מוקדמות אליפות אירופה 2023

== הערות שוליים ==

קטגוריה:כדורגלניות ישראליות
קטגוריה:כדורגלנים ישראלים
קטגוריה:שוערות כדורגל ישראליות
קטגוריה:כדורגלניות אס"א תל אביב
קטגוריה:כדורגלניות מ.ס. קריית גת
קטגוריה:ישראליות שנולדו ב-1994
קטגוריה:ישראלים שנולדו ב-1994